༄༅། །རྣམ་མཁྱེན་སྟོན་པ་འཁོར་བཅས་ཀྱི་གསོལ་འདེབས་སྨོན་
ལམ་ཐུགས་རྗེའི་ཆར་རྒྱུན་ཞེས་
བྱ་བ་བཞུགས་སོ།།
རྣམ་འདྲེན་ཀུན་ལས་ལྷག་པའི་ཐུགས་བསྐྱེད་ཀྱིས། །རྩོད་ལྡན་སྙིགས་མའི་
འགྲོ་རྣམས་རྗེས་བཟུང་ནས། །ཡང་དག་ཐར་བའི་ལམ་དུ་འདྲེན་མཛད་པའི། །
རྣམ་ མཁྱེན་ སྟོན་པའི་ ཞབས་ ལ་ གསོལ་བ་འདེབས། །མཚན་དཔེའི་ཞལ་བཟང
མཛེས་པའི་སྐུ་གཅིག་ལས། །སྟོང་གསུམ་བྱེ་བ་ཕྲག་བརྒྱའི་ཆུ་སྣོད་དུ། །དེ་སྙེད་
སྤྲུལ་པས་འགྲོ་བའི་དོན་མཛད་པའི། །རྣམ་མཁྱེན་སྟོན་པའི་ཞབས་ལ་གསོལ་བ་
འདེབས། །ཡན་ལག་དྲུག་ཅུའི་ཚངས་པའི་དབྱངས་གཅིག་ལས། །འགྲོ་བར་རིགས་
དྲུག་སོ་སོའི་སྒྲ་སྐད་དུ། །རྒྱུ་དང་འབྲས་བུའི་བོན་སྡེ་འདོམས་མཛད་པའི། །རྣམ་
མཁྱེན་སྟོན་པའི་ཞབས་ལ་གསོལ་བ་འདེབས། །རྣམ་པར་མི་རྟོག་ཡེ་ཤེས་དབྱིངས་
གཅིག་ལས། །ཇི་སྙེད་ཤེས་བྱ་མ་ལུས་སོ་སོ་རུ། །མངོན་སུམ་མ་ནོར་གསང་བར་
སྟོན་མཛད་པའི། །རྣམ་མཁྱེན་སྟོན་པའི་ཞབས་ལ་གསོལ་བ་འདེབས། །ཤིན་ཏུ་
གདུལ་དཀའ་མི་མཇེད་ཞིང་འདི་རུ། །དུས་མཐར་སྐྱེས་པའི་མགོན་མེད་བདག་
སོགས་འགྲོ། །སྟོན་པ་ཁྱོད་ལས་སྐྱབས་གཞན་མ་མཆིས་པས། །ད་ལྟ་མྱུར་དུ་ཐུགས་
རྗེས་གཟིགས་སུ་གསོལ། །བདག་སོགས་མགོན་པོ་ཁྱེད་ཀྱི་རྗེས་ཞུགས་ན། །བྱང་
241

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཆུབ་སྒྲུབ་ལ་བར་དུ་གཅོད་པ་ཡི། །གདོན་བགེགས་ནད་རིམ་མི་ཁོམ་ལོག་པའི་
ལས། །འགལ་རྐྱེན་མ་ལུས་ཞི་བར་བྱིན་གྱིས་རློབས། །རིང་འཚོའི་ཚེ་ དང་ ནད་
མེད་ལང་ཚོ་རྒྱས། །བོན་དང་མཐུན་པའི་འབྱོར་བས་ཀུན་ནས་འབྱོར། །ཟས་གོས་
གནས་གྲོགས་ཕུན་སུམ་ཚོགས་པ་སོགས། །མཐུན་རྐྱེན་ཡིད་བཞིན་འགྲུབ་པར་
བྱིན་གྱིས་རློབས། །ཚེ་འདིར་ཞེན་ལོག་སྲིད་ལས་ངེས་འབྱུང་སྐྱེས། །སྨོན་དང་འཇུ
ག་པའི་བྱང་ཆུབ་སེམས་མཆོག་འཕེལ། །བདག་མེད་སྟོང་ཉིད་སྤྲོས་བྲལ་གནས་
ལུགས་རྟོགས། །ཐེག་ཆེན་ལམ་བཟང་ཟིན་པར་བྱིན་གྱིས་རློབས། །དབང་གིས་
སྨིན་ཞིང་དམ་ཚིག་རྣམ་པར་དག །བསྐྱེད་དང་རྫོགས་པའི་ཉམས་ལེན་རྒྱུད་ལ་
འབྱོངས། །ལས་དང་གྲུབ་པ་ཀུན་ལ་མངའ་དབང་འབྱོར། །གསང་ཆེན་ལམ་ལ་
བགྲོད་པར་བྱིན་གྱིས་རློབས། །མདོར་ན་རྩེ་གཅིག་གསོལ་བཏབ་སྨོན་པའི་མཐུས། །
སྐྱབས་གནས་ཀུན་འདུས་སྟོན་པའི་གཙོ་བོ་ཡིས། །རྟག་ཏུ་རྗེས་བཟུང་བྱིན་གྱིས་
བརླབས་པ་དང་། །རང་གཞན་དོན་གཉིས་འགྲུབ་པར་བྱིན་གྱིས་རློབས། ཞེས་པ་འདི་
ནི་སྔགས་རིགས་ཀྱི་བཙུན་པ་དབྲ་ཞིག་སྟོན་པས་གུས་པས་བྲིས་ཤིང་སྨོན་ལམ་དུ་བཏབ་པའོ། །
ཀ་ཎྜཥ།
1GIn PIE P?
ཤ་བ་ན་་བཀཌ་བཌ
Be aum་མn ilmprim
2 MInLPFLEIeT
242

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
།མི22